
AUCTOR. 


Inter  varios  morbos,  qui  in  ventriculo  considunt,  non 
minima  est  degeneratio  carcinomatosa  et  quia  crebro 
adest  et  quia  gravius  vehementiusque  ceterum  afficit 
j  organismum  et  quia  adhuc  omnibus ,  quotcunque  sunt, 
medicamentis  adversus  eum  adhibitis  tenaciter  obstitit. 

Multi  quidem  et  doctissimi  viri,  qui  in  nostra  doctrina 

' 

elaboraverunt,  summum  huic  morbo  tribuerunt  studium 

7 

maximamque  in  eo  perscrutando  posuerunt  operam. 
Sed  quamvis  bonus  eventus  eorum  experimenta  sit  se¬ 
cutus  ,  quae  fecerunt ,  ut  morphologiam  ejus  morbi  per¬ 
spicerent  ac  cognoscerent,  tamen,  quod  therapiam  ejus 
attinet,  permulta  adhuc  faciunda  restant,  nec  jam  facta 
sunt.  Quid,  quod  vel  cognitio  morbi  ipsa  et  discrimen 
inter  eum  et  alios,  qui  similibus  cum  symptomatibus 

procedunt,  initio  mullis  casibus  difficillimum  est  et  in¬ 
terdum  tum  demum  morbus  discerni  potest,  quum  jam 
aliquantum  provectus  est. 


Species,  quibus  carcinoma  ventriculi  se  praebet, 
haec  sunt:  Scirrhus ,  fungus  medullaris  et  carcinoma 
alveolare.  Scirrhus  creberrimus  est,  minus  crebro  fun¬ 
gus  medullaris  se  ostendit ,  rarissime  vero  carcinoma 
alveolare  occurrit.  Est  etiam  praeter  has  tres  species 
quarta,  sed  tamen  rarissima,  dico,  melanosis  ven¬ 
triculi. 


De  ortu  sirrhi  Rokitansky  haec  fere  docet: 
ftbrofe  Jtre68  crfcfjeint  ut  gonii  etner  ®erbicfmtg  be£ 
ftbrbfett  3ellflratum ,  bab  jugleicfi  ju  eitter  raatt .  loctg. 
ii*cn,  ftbrbe .  fpecf  igen  SOtaffe  ctftnrrt  unb  mit  bet 
3d)(ctm(iaut  fomojjf  «18  mit  bet  SKugculatig  oerfcfjmitgt. 
®ie  Segtetc  etbleidit  unb  ge|it  aKmd^id)  tine  metfmin 
bige  fitr  alte  fttcbfe  d)«i:«ctertflifd)e  23ernnbentng  ein, 
inbem  jte  gleictifalls  mit  SDicfejunaljme  ju  etnem  btafj» 
gettien,  rott)Iid>en  faegertgeit  ©emebe  entartet,  beffen 
ftaume  eine  matt  bitrdifcgeinenbe ,  betit  Slitfe^en  itacg 
ctDftatlitiifdie  ©eftait  erfiillt“  *). 


D  Rokitansky  path.  A.nat.  p.  206. 

Dum  tunica  muscularis  omnibus  partibus  aequali- 

I 

ter  crescit,  haud  id  inveneris  in  tunica  cellulosa  sub» 
mucosa,  eoque  efficiuntur  inaequales  protuberantiae 
interioris  ventriculi  superficiei.  Tunica  mucosa  dege¬ 
nerat,  transiens  aut  in  carcinoma  alveolare  aut  in 

■ 

I  • 

fungosas  excrescendas.  Creberrime  autem  invenimus 

. 

tunicam  mucosam  mollem  et  nigram ,  sanguinemque  e 
vasibus  egressam,  quo  efficitur,  ut  tunica  cellulosa  de¬ 
generata  aut  molli  tantum  tegumento  tunicae  mucosae 
sit  operta,  aut  plane  nuda.  Quae  mutationes  tunicae 

mucosae  quum  fiunt,  aut  scirrhus,  eo  loco,  quo  nu- 

s 

dus  est,  gangraena  destruitur  aut  oriuntur  excrescen¬ 
dae  vasculosae ,  quibus  exulceratis ,  ulcus  circumseri- 
I  ptum,  marginibus  vallatis  circum  cinctum,  relinquitur. 
Quae  carcinomatis  species  facile  potest  haberi  pro  hy¬ 
pertrophia  tunicarum  ventriculi;  neque  tamen  in  ea 
degeneratio  tunica  muscularis  ea,  qua  supra  monstra¬ 
vimus  ,  forma  se  ostendit ,  nec  illam  hypertrophiam  in 
aequalem  prae  se  fert.  Accedit  quod  singulae  tunicae 
initio  altera  super  alteram  possunt  moveri. 

Altera  forma,  qua  indutum  carcinoma  in  ventri¬ 
culo  existit,  est  carcinoma  alveolare,  quod  aut  ex 
scirrho  oritur  aut  statim  in  initio  adest  et  quidem  aut 
infiltralionis  forma  aut  tuberosi  tumoris  in  tunica  cel¬ 
lulosa. 


! 

Restat,  ut  tertiam  commemorem  speciem:  carci¬ 
noma  alveolare,  quod  plurime  in  tunica  mucosa  e 
scirrho  oritur,  ut  jam  supra  diximus.  Est  quasi  quae¬ 
dam  effigies  seu  instar  conglomeratarum  cavernarum, 
quae  subflava  et  cana  massa  sunt  impletae. 

Ventriculus  plerumque  primus  morbo  corripitur  at¬ 
que  inde  degeneratio  carcinomatosa  in  vicina  organa 
transit,  ut  in  pancreas  et  in  glandulas  lymphaticas, 
quae  pancreas  et  ductum  choledochum  cingunt,  unde 
in  i ete ,  colon  transversum,  hepatem  transgredi  po¬ 
test.  Raro  accidit,  ut  ventriculus  secundus  morbo 
corripiatur,  malo,  in  organis  supra  nominatis  exorto, 
in  eum  transgrediente.  Creberrima  hujus  mali  sedes 
est  ea  pars  ventriculi,  quae  dicitur  pylorus,  pluri- 
meque  ibi  invenitur  scirrhus  et  —  quum  is  longius 
jam  progressus  est  —  carcinoma  alveolare.  Unde 
scirrhus  progreditur  praeter  parvam  ventriculi  curvatu¬ 
ram,  et  quidem  parcens  plerumque  ventriculi  fundo. 
Rarius  cardia  ventriculi  degeneratione  carcinomatosa 
corripitur,  quae,  si  exoritur,  formam  fungi  medullaris 
ostendere  dicitur,  dumque  carcinoma  se  expandit  in 
majorem  oesophagi  partem  scirrhus  in  pyloro  plerum- 
annulum  pyloricum  solum  afficit  neque  in  duodenum 


progreditur.  Sed  at  pylori  et  cardiae  degeneratione 

stenosis  amborum  ostium  efficitur.  Stenosi  pylori  effi¬ 
citur  ventriculi  dilatatio ,  cardiae  stenosi  ejus  oesophagi 
partis  dilatio,  quae  supra  stenosim  jacet,  ventriculus 
vero  coarctatur. 


SYMPTOMATOLOGIA, 


Symptomata,  quibus  malum,  quum  oritur,  se 
ostendit,  non  sunt  diversa  alius,  quae  apparent 
in  gastritide  chronica,  ideoque  ambo  status  —  nisi 
alio  loco  degenerationes  carci  nomatosae  videntuT 
—  discerni  omnino  non  possunt.  Settamen  carcinoma 
ventriculi  haud  paucis  casibus  in  organismo  solum  exi- 
stit.  Dittrich  inter  duoquadraginta  casus  vicies  sexies 
ventriculum  et,  quae  eum  circumdant,  glandulae  lym¬ 
phaticas  solas  invenit  degeneratas  *). 

Querantur  aegroti  laboriosam  concoctionem ,  quam- 
diu  digestio  durat,  obtusum  sentiunt  dolorem,  com¬ 
pressionem  et  tensionem  in  epigastrio;  simul  aegroti 

I  flatulentiam  queruntur  eamque  solum  esse  dolornm 

' 

1  causam  opinantur.  Quo  majus  et  durior  bolus  est, 


1 


*)  Dittrich  Prag.  Vierteljahrsehrift  1848.  III,  110. 

quem  devorant,  eo  magis  queruntur  ea,  quae  supra 
commemoravimus.  Aequam  symptomatum  depravationem 
acria  spirituosa  efficiunt.  Sensim  oritur  ardor  ventri¬ 
culi,  aegri  sentiunt  vomendi  in  citationem,  simulque  evo¬ 
munt  liquidam  et  mucosam  massam  et  praecipue  qui¬ 
dem  mane,  ventriculo  jejuno.  Tandem  vomitus  etiam 
post  coenam  exoritur  et  quidem  vel  unam  vel  complu¬ 
res  horas  postquam  cibos  conceperunt?  Si  vero  aegroti 
certis  utuntur  cibis  saepe  aliquantum  per  tempus  sym¬ 
ptoma  evanescit,  revertitur  autem,  simulae  vel  aeger 
excessam  commisit  vel  degeneratio  ventriculi  progredi¬ 
tur.  Nec  vero  solum  cum  gastritidis  chronicae  sympto¬ 
matibus  hoc  malum  initio  apparet,  sed  reperimus  ae¬ 
gros  multos  per  menses  vel  annos  nihil  aliud  queri  quam 
impetus  cardialgicos.  *)  Ex.  gr.  Henochius  memoriae 
prodit  de  viro  quodam ,  complures  per  annos  impe¬ 
titus  cardialgicos  passo:  Dolores  ex  epigastrio  in  tor- 
sum  et  in  humeros  se  expandebant ,  quibus  cum  erat  con¬ 
junctus  sensus  pectoris  constricti.  Impetus  plerumque 
duas  vel  tres  per  horas  durabant,  interdum  omnino  in¬ 
termittebant,  nequo  nimio  cibo  augebantur.  Vomitus, 
initio  doloribus  conjunctus ,  omnino  plane  cessaverat. 
Quibus  causis  aegrotus  ille  symptomata  cardialgiae  osten- 


*)  Henoch ,  Klinik  der  Unterleibskrankheiten.  Jl.  Band. 

debat;  sed  color  flavus  et  cachecticus  cutis,  macies  et 
imprimis  tumor  maxime  sensibilis  in  scrobiculo  cordis 
situs  carcinoma  ventriculi  manifestum  reddebant. 

Deinde,  si  degeneratio  longius  progreditur,  sym- 
tomatum  gravissimum  est  sensibilis  ille  durus  et  iniquus 
tumor,  qui  apparet  aut  in  epigastrio  aut  in  dextro  hy¬ 
pochondrio  aut  omnino  eo  loco,  qui  cum  degenerati 
ventriculi  situ  potest  convenire.  Saepe  tumor  oculis  so¬ 
lis  cognosci  potest.  Modo  paene  rotundus  est,  modo 
irregularis ,  nodosus ,  modo  circuitum  ejus  accarate  pos¬ 
sis  exquirere  ac  definire,  modo  non  possis.  Plerum¬ 
que  magnam  praebet  sensibilitatem ,  si  premitur,  inter¬ 
dum  autem  vel  ea  deest.  Saepe  tegumenta  alvi  super 
eum  moveri  possunt  et  tumor  ipse  mobilis  est,  saepe 
tumor ,  tegumentis  alvi  seu  aliis  organis  concretus ,  im¬ 
mobilis  redditur.  Tumor  supra  aortam  sive  supra  aliud 
majus  vas  jacens  eorum  pulsationem  propagat ,  quae  aut 
tactu  aut  interdum  visu  potest  animadverti.  Qui  tumor 
gravissimis  ventriculi  carcinomatis  signis  adnumerandus 
est,  ut  jam  supra  diximus.  Praecipue  enim  eo  utun¬ 
tur  ad  distingueudum  carcinoma  de  ulceribus  ventri¬ 
culi  simplicibus.  Andral  haec  dicit  de  ejus  gravitate 
in  cognoscendo  morbo:  „11  suit  de  ces  considerations, 
que  hors  le  cas ,  ou  une  tumeur  se  fait  sentir  a  travers 

les  parois  abdominales,  il  n’existe  aucun  signe  certain 
pour  distinguer ,  ce  qu’on  appelle  dans  le  langage  medi- 
cal  ordinaire  un  cancer  de  1’estomac  de  ce  qu’on  appelle 
une  gastrite  chronique.  ”  *)  Sed  quamquam  tumor  ille 
praebet  maxumam  cognoscendi  carcinomatis  securitatem, 
tamen  fieri  potest,  ut  fallamur.  Tumores  enim  sarci- 
nomatosi,  qui  longe  alium  locum  obtinent,  facile  ven¬ 
triculi  carcinoma  haberi  possunt.  **) 

Degeneratio  carcinomatosa ,  quae  in  pytoro  sedem 
suam  habet,  varia  gignit  symptomata,  quae  multum 
valent  ad  cognoscendum  morbum.  Nascuntur  enim  py¬ 
lori  stenosis  signa.  Crebro  autem  symptoma,  quod 
supra  gravissimum  diximus ,  evanescit ,  Pyloro  enim 
vicinis  organis  adhaesionibus  alligato ,  induratio  extrin¬ 
secus  sentiri  non  potest.  Sed  quum  non  solum  carci¬ 
nomate,  sed  etiam  aliis  causis  ejusmodi  stenosis  effici 
possit,  carcinomatis  diagnosis  difficillima  est.  Si  vero 
jam  aliis  locis  degeneratio  carcinomatosa  se  praebet ; 
nempe  in  jecore,  in  glandulis  lymphaticis,  supra  cla¬ 
viculam  sitis ,  seu  in  utero ,  ovariis ,  peritoneo  et  in 


*)  Anclral  Clin.  med.  T.  II.  p.  159. 

*')  Dittrich  Prager  Vierteljahrschrift  1848.  p.  105. 
Andra!  Clin.  med.  T.  II.  p.  734. 

intestino  recto ,  morbus  facilius  cognoscitur.  Non  modo 
scirrhus  sed  etiam  aliae  causae  pylori  stenosin  officere 
possunt ;  ex.  gr. :  compressio  pylori  carcinomate  hepa¬ 
tis  seu  retis  parvi  seu  aliis  tumoribus  effecta,  etiam- 
que  ulcus,  quod  in  pyloro  fuerat,  cicatrice  obductum. 
E  qua  pylori  stenosi  primo  alimentorum  accumulatio  in 
ventriculo  gignitur,  quae  jam  non  tam  facile  in  duo¬ 
denum  pervenire  possunt.  Nonnullas  igitur  horas  post 
i  coenam  vomitus  exoritur,  qui  non  minus  gravissimis 
ventriculi  carcinomatis  signis  ad  numeratur.  Sed  tamen 
nonnullis  in  casibus  deest.  Accumulatione  enim  mas¬ 
sae  carcinomatosae  in  tunica  cellulosa  valde  progressa 
ventriculus  coarctatur  et  ejus  cavum  interdum  paene  de- 
I  letum ,  parietes  vero  spissatos  invenimus ;  quibus  cau- 
sis  efficitur,  ut  ventriculi  lumen  duodeni  lumini  adae¬ 
quetur.  Quum  igitur  nutrimenta,  neque  ventriculum 
dilatere,  neque  facile  in  duodenum  pervenire  possint, 
vomitum  succedere  necesse  est.  Degeneratione  vero 
pylorum  tantum  seu  partem  pyloricam  ventriculi  ca- 

1 

I  piente ,  cetero  vero  ventriculo  intacto ,  vomitus  nequa- 
!]  quam  eo  modo ,  quo  supra  diximus ,  exoritur.  Tum 
enim  alimenta  in  ventriculo  accumulata  pandem  ventri- 
ij  culi  adhuc  intactam  valde  expandere  possunt,  qua  di- 
I  latatione  tunica  muscularis  debilitatur  et  ventriculus  in 
1  dies  aptior  ad  dilatandum  fit.  Plerumque  parietes  ventri- 


culi  dilatati  eodem  tempore  extenuantur,  quo  perfora¬ 
tio  eorum  nasci  potest.  Interdum  vero  hypertrophia 
ipsa  parietum  ventriculi  et  praesertim  tunicae  muscula¬ 
ris  observata  est.  Qua  ventriculi  dilatatione  vomitus 
rarius  exoritur ,  quam  antea ,  quum  alioquin  aegroti  sem- 
per  fere  tres  vel  quatuor  horas  post  coenam  evomunt 
ventriculi  contenta,  illa  multo  diutius  vel  complures  per 
dies  stagnantur  et  tum  demum ,  quum  ventriculus  ma¬ 
ximum  dilatationis  fastigium  assecutus  sit,  vomitus  ex¬ 
oritur  et  quidem  plurimus.  Nec  tamen  aegroti  illo  vo¬ 
mitu  vehementer  affecti  sunt  et  saepe  satis  multum  nu¬ 
trimentum  statim  sumere  possunt.  Vomita  consistunt 
plurime  cibis  partim  tantum  concoctis  et  bili  muco  que 
irrigatis.  Plerumque  foetent  et  acida  sunt.  Quae  vo¬ 
mita  postero  tempore  insigni  fusco  seu  nigro  sunt  co¬ 
lore  et  continent  Iere  semper  flocculos  vel  cinereos  vel 
fuscos.  Quod  momentum  longum  per  tempus  insigne 
carcinomatis  ventriculi  signum  habebatur,  sed  Andral 
et  Chartei  demonstraverunt,  illum  vomitum  et  in  ga¬ 
stritide  chronica  et  in  ulceratione  ventriculi  inveniri. 

Cui  retardatione  vomendi,  quam  supra  tractavi¬ 
mus,  alia  informis  dilatationis  signa  accedunt.  Alvus 
enim  dilatatur;  quae  dilatatio  crescit  cnm  ventriculi  di¬ 
latatione.  Interdum  satis  distincte  ventriculi  dilatati  for- 

ma  seu  tactu  seu  visu  per  tegumenta  alvi  sentiri  potest. 
Saepe  numero  seu  dilatatum  premis  locum  seu  aegro¬ 
tus  se  movet  gargarisationem  audire  potes ,  quae  ex 
evolutione  gasorum  in  ventriculo  exoritur  et  percussione 
eo  loco,  quo  gasorum  accumulatio  adest,  sonum  in¬ 
venimus  tympanicum,  qui  prout  aegrotus  locum  mutat 
et  ipse  locum  mutare  solet;  et  quidem,  si  aegerstat, 
in  superiore  ventriculi  parte,  si  jacet;  in  media  parte 
ventriculi  invenitur.  Porro  ventriculi  dilatatio  magni  est 
momenti  in  situm  ventriculi  tumorum,  Eo  enim,  quo 
ventriculus  altius  descendit,  etiam  tumorum  situs  com¬ 
mutatur  ita ,  ut ,  quum  antea  ad  processum  Xiphoi- 
|  deum  tangi  potuissent,  situm  mutent  et  altius  descen¬ 
dant.  Dilatatio  ventriculi  vero  etiam  in  hominibus  in¬ 
venitur,  qui  mnltuin  cibum  sumere  solent,  quo  muscu¬ 
laris  tunica  debilitatur  et  dilatationi  informi  ventriculi 
resistere  non  potest.  Cujus  mali  symptomata  his  ver¬ 
bis  Krukenberg ,  doctissimus ,  docet :  „  Dilatatio  nimia 
I  ventriculi  usu  est  rarissima,  neque  nisi  in  senibus  et 
|j  iis  quidem  senibus  invenitur,  qui  usque  immodicam  co* 
]  piam  cibi  assumere  soliti  sunt.  Hi  primitus  querentur 
digestionem  debilitatam,  pallescunt,  de  valetudine  ti¬ 
ment,  amant  salita  et  aromatica  vel  acria,  quibus  ap- 
j|  petitus  ciborum  augetur.  Post  coenam  incommoda  cre¬ 
scunt  et  tum  praecipue  aegroti  ructibus  foetentibus  tur- 

bantur;  dolor  autem  et  pondus  ventriculi  plane  absunt. 
Tandem  oritur  vomitus,  qui  initio  rarius,  temporis  au¬ 
tem  decursu  singulis  diebus  semel  vel  etiam  saepius  re¬ 
dire  solet.  Is  vomitus  fit  sine  ulla  contentione,  ut  su¬ 
bito  exsilire  quasi  videatur  materia  fluida  ex  ventriculo; 
ea  non  foetet,  interdum  acida  est,  fere  semper  conti¬ 
net  floccos  vel  cinereos  vel  fuscos  et  tanta  est  copia, 
quae  vehementer  superet  copiam  ciborum ,  quos  aeger 
antea  ceperat.  Interim  ructus  fiunt  et  frequentiores  et 
magis  foetentes,  lingua  pura  manet,  aeger  autem  ple¬ 
nitudinem  abdominis  accusat.  Venter  fit  extensus  et  ro¬ 
tundus,  praesertim  sub  umbilico,  nusquam  autem  du¬ 
rus  est,  compressio  ejus  aegroto  nauseam  movet,  et 
ructus  atque  saepe  etiam  aliquid  materiae  fluidae,  quae 
in  ventriculo  continetur,  quasi  ex  utre  compresso  ad 
fauces  adscendunt.  Ceterum  tales  aegroti  non  valde 
laborant,  tandem  macie  confecti  ultimis  vitae  diebus 
nihil  fere  edunt  et  tranquille  et  placide  moriuntur.  Cor¬ 
pore  secto  ventriculus  apparet  praeter  modum  extensus^ 
ita  ut  interdnm  dependeat  usque  ad  ossa  pubis;  conti¬ 
nere  solet  octo  vel  duodecim  pondo  humoris  cinerei  vel 
fusci ;  parietes  ejus  extenuati ,  sed  nusquam  indurati 
aut  ulcere  consumpti  inveniuntur.  ” 

Si  vero  cardia ,  seu  portio  ventriculi  cardiaca  sedes 
mali  est ,  symptomata  differunt  ab  iis,  quae  supra  diximus. 


Aegroti  in  superiore  epigastrii  parte  infra  sternum ,  in¬ 
ter  humeros  vehementissimis  cruciantur  doloribus ,  qui 
augentur  cibis  devoratis.  Initio  aegroti  bolum  vi  tan¬ 
tum  deprimere  possunt,  quem. in  scrobiculo  cordis  hae¬ 
rescere  credunt.  Si  malum  progreditur ,  cibi  mox ,  post¬ 
quam  sunt  devorati,  regurgitantur.  Plerumque  muco 
et  interdum  caseosa  massa  mixti  sunt  et  acidum  odorem 
spargunt.  Specillo  in  oesophagum  inducto  plerumque 
coarctata  cardia  obsistit  et  specilli  retracti  apicem  san¬ 
guine  et  pure  indutam  invenimus.  Deglutandi  mole- 

9 

stiae  magis  magisque  augentur,  aegroti  liquida  tantum 
alimenta  consumere  possunt.  Denique  ostium  maxime 
coarctatum  cibis  transitum  recusat  et  aegroti  fame  mor¬ 
tem  obeunt.  Operam  quoque  dederunt  symptomatibus 
investigandis ,  si  malum  alium  locum  quam  pylorum 
seu  cardiam  obtinet.  Si  carcinoma  ventriculi  fundum 
corripit,  vomitus  incertis  intervallis  exoriri  et  aegroti 
admodum  mature,  digestione  omnino  deleta,  obire  di¬ 
cuntur. 

Quodsi  degeneratio  ventriculi  maxime  est  pro¬ 
gressa,  concoctionis  molestiae  ad  summum  perveniunt 
fastigium.  Vel  minima  nutrimentorum  copia,  quam 
ventriculo  tradunt,  aegroti  angore  vehementissimo  cru¬ 
ciantur  ,  maximisque  doloribus  conquassantur.  Saepe 

numero  dolores  continui  fiunt,  aegri  sentiunt  rosionem, 
morsum  atque  ardorem,  quamsi  carbo  candens  in  epi¬ 
gastrio  jaceat.  Alvum  sentiunt  quasi  constrictam;  ra¬ 
rissime  dolores  fulminantes  exoriuntur  ut  degeneratione 
aliorum  organorum  carcinomatosa  gigni  solent.  Alvus 
plerumque  ab  initio  est  adstricta  et  quidem  eo  magis, 
quo  plus  aegrotus  evomit.  Appetitus  est  depravatus  seu 
omnino  exstinctus,  lingua  pura  manet,  cujus  papillae 
plerumque  magis  sunt  explicatae.  Cutis  aspera  helvo 
deinde  flavo  colore  induitur,  quem  multi  signum  dyscra- 
siae  carcinomatosae  habent,  qui  vero  etiam  multis  in 
morbis ,  sanguinis  dissolutioni  conjunctis ,  invenitur.  Se¬ 
cretio  urinae  est  rara,  vox  aegroti  debilis.  Aegrum 
in  dies  magis  conficit  macies ,  cui  sub  finem  leve  ana- 
sarca  et  oedema  faciei  et  extremitatum  inferiorum  ad¬ 
jungitur.  Interdum  etiam  alvus  intumescit  liquore,  Oculi 
languidi  sunt  et  latentes  et  facies  magnum  reddit  mani¬ 
festum  malum.  Dum  in  cetero  organismo  jam  mature 
intercedunt  impedimenta,  vasorum  systema  longum  per 
tempus  intactum  manet.  Sub  finem  plerumque  pulsus 
fit  debilis  et  parvus.  Multi  aegri  ad  melancholiam  in¬ 
clinant,  quae,  ut  Cruveilhier  dicit,  summum  ascendit 
fastigium ,  ventriculo  fere  toto  carcinomate  correpto.  Ul¬ 
timum  transformationis  stadium  carcinomatis ,  est  stadium 
exulcerationis.  Pyloro  carcinomatoso  exulcerato  vomitus 

desinere  potest.  Saepe  tunc  diarrhoea  incipit  et  quidem 
vel  crudorum  alimentorum.  *)  Sed  eo,  quod  ventricu¬ 
lus  longum  per  tempus  fuerat  antea  expansus ,  talis 
atonia  ventriculi  intercessisse  polest ,  ut  nihilo  minus  py¬ 
loro  transitui  patefacto,  nutrimenta  in  ventriculo  accu¬ 
mulentur  nec  dilatationis  signa  discedant.  Etiam,  si 
cardia  carcinomatosae  stenoseos  sedes  est,  exulceratione 
cibornm  via  libera  fieri  potest.  Exulceratio  quum  fit, 
aegroti  crebro  nigras  evomunt  massas ,  quum  evomita 
sanguine ,  qui  e  fungosis  excrescentiis  emanaverat ,  co- 
lerati  sint.  Neque  vero  sanguis  hac  exigua  tantum  ce¬ 
pia  sed  etiam  multo  majore  effundi  potest,  parietibus 
majorum  vasorum,  ex.  gr.  arteriae  coronariae  dextrae 
peresis.  Etiam  ex  intestino  recto  et  ano  copiosae  acci¬ 
dunt  haemorrhagiae.  Certum  exulcerationis  signum  non 
habemus  quum  et  omnia  alia  signa ,  ut  marasmus ,  hy¬ 
drops  exulcerationi  antecedere  possint  et  interdum  ae¬ 
groti,  pseudosplasmate  exulcerato,  nullum  ostendunt  si¬ 
gnum  e  quo  ventriculi  malum  cognosci  possimus.  tn- 
primis  Schoenlein  hoc  in  ejusmodi  aegrotis  observavit, 
in  quibus  postea  etiam  pulmonum  phthisis  exarsit.  **) 


*)  Schonleiu  Klin.  Vortrage.  Obs.  37. 


**)  Schonlein  Klin,  Vortrage  Obs.  36. 


Neque  raro  accidere  solet,  ut  ulcus  carcino  mato  sum 
in  alias  partes  transgrediatur,  qua  re  communicationes 
efficiuntur  eoque  modo  fieri  adeo  potest,  ut  anteriori 
abdominis  paries  perforetur  atque  ita  ulcus  extrorsum 
errumpat.  Haud  raro  igitur  adhaesio  aegrotae  ventri¬ 
culi  partis  cum  jecinore  generatur,  unde  processus  ae¬ 
grotationis  in  hoc  transire  potest.  Quodsi  non  cum 
aliis  organis  abdominis  paries  concrescit  ac  paries  ven¬ 
triculi  funditus  destruitur,  contenta  ventriculi  in  cavi¬ 
tatem  abdominis  infunduntur  atque  hinc  peritonitis  ex¬ 
ardescit. 

Jam  vero  temporis  intervallum,  quo  carcinoma 
ventriculi  perseverare  potest,  varium  et  incertum  est. 
Plerumque  hoc  malum  chronico  utitur  decursu,  ut  non- 
nunquam  complures  anni  interfluant,  priusquam  aegroti 
eo  conficiantur.  Verum  tamen  interdum  morbus  rapi¬ 
diorem  habet  decursam.  Quod  cum  accidit,  perfora¬ 
tione  incidente  eamque  sequente  peritonitite  mortalis 
exitus  celerius  properari  potest.  Atque  mors  et  ex 
marasmo  concidatur;  aegrotus,  viribus  debilitatis,  ve¬ 
hementer  confectus  non  amplius  vomitu  se  sublevare 
potest.  Respiratio  magnopere  impeditur.  Singultus  et 
syncope  existunt,  vel  etiam  convulsiones  hominem  cor¬ 
ripiunt.  Pulsus  irregularis  et  minutus  fit,  aegrotus 

saepe  numero  luminis  instar  exstinguitur,  vel  postre¬ 
mo  demum  deliria  ad  breve  tempus  accedunt.  Iste 
exitus  etiam  alvi  profluvio  colliquativo  potest  accelerari 
i  aut,  quemadmodum  jam  supra  demonstravimus,  per- 
|  foratio  incidit  et  contenta  ventriculi  in  cavum  abdomi- 
|  nis  introeunt  eoque  modo  lethalis  peritonitis  efficitur, 


I  vel  denique  profusae  sanguinis  effusiones  evasis  adesis 


ji  aggrediuntur,  quae  non  ita  multo  post  hominem  inter 
I  ficiunt.  Verum  etiam  sanatio  eorum,  qui  carcinomate 


ventriculi  laborabant,  in  tempus  solo  naturae  auxilio 
I  facta  est*). 


AETIOLOGIA. 


Carcinoma  ventriculi,  ut  diversis  hominibus  hoc 


malo  laborantibus  diligenter  inter  se  comparatis  reper¬ 


tum  est,  creberrimum  inter  sexagesimum  et  septuagesi- 
imum  vitae  annum,  deinde  secundum  eam  aetatem  in¬ 
ter  quadragesimum  et  quinquagesimum  occurrere  solet 
fe  numero  septuaginta  sex  casuum,  qui  in  cornparatio- 
liem  venerunt,  nemo  aegrotus  erat,  qui  non  vicesimum 


_ 

\  *)  Henoch,  Klirfik  der  Unterleibskr.  II.  Band.  171. 


anum  transegisset,  quatuordecim  minus  quadraginta 
icnos  nati  erant,  quum  sex  et  quinquaginta  mediam 
superassent  aetatem.  Ut  vero  ad  discrepantiam  sexuum 
veniamus  et  quaeramus,  quantum  ea  in  carrinomata 
ventriculi  valeat,  investigatum  est:  mares  multo  sae¬ 
ptus  hoc  malo  affectari  quam  mulieres.  Quod  utrum 
inde  repetendum  sit.  quod  in  feminis  uterus  et  mam¬ 
mae  crebro  carcinomate  corripiantur,  an  hinc  fiat,  quod 
mulieres  minus  quam  viri  ad  ebrietatem  propensae 
sini,  ex  qua  tot  tantaeque  affectiones  ventriculi  oriun¬ 
tur,  certo  dijudicari  nequit.  Accedit,  quod  complures 
carcinomatis  ventriculi  casus  in  eadem  atque  una  fami¬ 
lia  observandi  copia  facta  est.  Quae  res  haud  obscure 
hoc  malum  hereditate  propagari  videtur  significare. 
Similiter  singularis  quaedam  dyscrasia  carcinomatosa 
causam  videtur  praebere,  quae  ad  evolutionem  hujus 
mali  praedisponat.  Etiam  scrophulosis  talis  esse  dici¬ 
tur,  quae  ad  carcinoma  ventriculi  gignendum  disponat. 
In  nonnullis  regionibus  carcinoma  ventriculi  endemi¬ 
cum  observatur  atque  more,  consuetudine  et  usu,  quae 
illic  dominantur,  concitari  videtur.  Ita,  ut  pauca  ex¬ 
empla  afferam  in  Suevia  superiore,  in  saltu  nigro,  qui 
dicitur  et  ad  lacum  ,  quem  vocant  „Bodensee“  ende- ■ 
micum  occurrit  cujusque  rei  causam  Autenrieth  in  eo  j 
^ibi  \idetur  indagasse,  quod  illis  regionibus  praecipue 

cibi  ex  farina  cocti,  ad  digerendum  per  difficiles,  poma 
terrae  multique  cibi  acidi  alendorum  hominum  causa 
adhibeantur.  Item  satis  crebro  circa  Herbipolim  et 
Esslingam  observatur  atque  ibi  nomine  ,,2ftaqenf$lu§" 
notum  ac  pervulgatum  est.  Hic  vero  potatio  musti 
pomorum  et  novorum  acidorum  vinorum,  qua  libenter 
utuntur,  ad  hunc  morbum  procreandum  valere  vide¬ 
tur.  Eodem  modo  carcinoma  ventriculi  in  Lombardia 
italica  frequenter  occurrit.  Praeterea  ejusmodi  homines 
huic  malo  inprimis  obnoxii  sunt,  qui  potiones  acres, 
spirituosas ,  pravae  qualitatis ,  haurire  consueverunt, 
tum  praesertim  cum  curis  exedendibus,  aerumnis,  aegri¬ 
tudine  aliisque  affectibus  animi  vehementer  deprimen¬ 
tibus,  concutiuntur.  Deinde  abusas  acidorum,  potuum 
eorum ,  qui  mentem  stimulant,  infusi  fabae  coffeae  et 
theae  ad  procreandum  illud  malum  haud  parvum  va¬ 
lere  traduntur.  Eodem  addenda  sunt  aliae  causae: 
diutunum  jejunium ,  prava  alimenta,  abusus  vomitivo- 
rum  et  purgantium,  denique  chronica  gastritis. 

PROGNOSIS. 


Carcinoma  ventriculi  per  se  deterrimum  malum 
est,  quod  nullo  modo  sanari  potest.  Quamquam  in  pri¬ 
mis  sane  stadio,  priusquam  carcinomatosa  degeneratio 
exsistit,  sperari  quispiam  possit,  fore,  ut  aegrotus  in 
bonam  restituatur  valetudinem,  ac  fuerunt  qui  nonnul¬ 
los  casus  describerent,  ubi  carcinoma  ventriculi  his  in 
stadiis  sanatum  esset.  Verum  tamen,  cum  imprimis 
levioribusque  stadiis  perdifficile  sit  vel  adeo  fieri  om¬ 
nino  nequeat,  ut  carcinoma  ventriculi  ab  aliis  morbis 
sanabilibus  et  minus  perculosis  discernatur,  semper 
adhuc  vehementer  dubitatur,  malum  an  revera  basin 
carcmomatosam  habuerit  nec  ne  potius  aliud  malum 
tolerabilius  et  meliore  indole  praeditum  fuerit.  Quodsi 
aegrotus  jam  ad  extremum  stadium  pervenit,  si  fre¬ 
quenter  fuscae  substantiae  vel  etiam  sangius  evomun¬ 
tur,  si  denique  marasmus  ceteraque  propria  et  mani¬ 
feste  significantia  symptomata  apparent,  tam  aegrotus 
vitae  fini  celeriter  appropinquat  neque  eum  quidquam 
ab  imminente  pernicie  vindicare  potest. 


i 


Praeter  cetera  hoc  cavendum  est  et  diligenter  pro¬ 
videndum,  ut  malum,  si  ex  propinquo  imminere  vide- 

v 

tur,  quam  maxime  prohibeatur.  Illi  aegroti,  in  quibus 
symptomate  existunt,  unde  incipiens  ventriculi  carci¬ 
noma  concludere  possis,  quique  maxime  usui  potuum 
acrium  et  spirituosorum  se  dediderunt,  ante  omnia 
huic  pristino  usui  renunciare  debent.  Si  aegroti  nihil 
aliud  se  sentire  queruntur  nisi  leviores  valetudinis  per¬ 
turbationes,  vel  uti  aestum  ventriculi,  medici  ut  prae- 
stantissimum  remedium  praeceperunt,  ut  permultum 
aquae  frigidae  maxime  horis  matudinis  sumeratur. 
Deinde ,  si  fieri  potest ,  omnis  ventriculi  mali  affecti  ir¬ 
ritatio  evidetur.  Omnia  medicamenta  irritantia  admit¬ 
tere  nequeunt,  itemque  nutrimenta  omnia,  quaecunque 
ad  vigorem  et  actionem  ventriculi  valde  augendam  ali¬ 
quantum  conferunt.  Diaeta  lenis ,  quae  irritatione  ca¬ 
ret,  hoc  loco  ceteris  anteponenda  est,  atque  hunc  in 
finem  praecipue  usus  lactis  optimus  videtur,  ita  dum¬ 
taxat,  ut  aegroto  paucis  aliis  nutrimentis  uti  liceat  vel 
uti  levibus  carnibus.  Tamen  si  quando  aegroti  non¬ 
nulli  a  lacte  nimis  abhorreant,  experiendum  est,  num 


forte  lactem  aut  calidiorem  aut  frigidiorem  melius  te1- 
rent.  Saepenumero  diuturno  lactis  usu  formatio  £ 
dorum  in  ventriculo  nimium  augetur,  quod  ubi  acci< 
substantias  neutralisantes  veluti  aquam  calcis,  natr 
carbonicum,  magnesiam  ustam  et  similia  adjicere,  cc 
sentaneum  est.  Nonnullis  casibus  fieri  etiam  assol 
ut  aegroti  nihil  aliud  nisi  lac  ebutyratum  tolerare  qi 
ant.  Quodsi  morbus  ad  inflammationem  transire  vid 
lur,  tum  nisi  lorte  alii  indicationes  repugnant,  cu 
antiphlogistica  utendum  est.  Aliquoties  hirudines  r 
giom  ventriculi  vel  ano  applicandae  sunt,  quae  si  d 
aderunt,  cataplasmata  loco  imponi  oportet,  in  quo  d< 
lores  commoventur,  item  calidae  lavationes  rniiltu 
proficiunt.  Intus  praebenda  sunt  Belladonna  et  Opiur 
quod  crebro  solum  remedium  relinquitur,  quo  acerric 
dolores  sedentur.  Factis  sanguinis  subtractionibus  sa< 


pissime  infrictiones  unguenti  tartari  stibiati  commoda 


sunt,  item  perutilis  applicatio  exutoriorum.  Fuerur 


etiam,  qui  etiam  resolventia  contra  ventriculis  carci 

noma  adhibenda  commendarent,  veluti  mercurium  e 
jodum,  quae  tampn  mnlfrt  v.  1 1-»  r*  u. - i  ™ 


carci 


quae  tamen  multo  plus  homini  male  affect 


nocent  quam  prosunt.  Sed  plerumque  nihil  aliud  re 
nisi  ut  latione  palliativa  contra  hoc  malum  utamur 


gentes  dolores  quam  maxime  leniantur,  vomitus  et  fla 


Itaque  opera  danda  est 


>  ut  acerrimos  et  graviter  pun 

tulentia  minuantur.  Hoc  quoque  loco  narcotica  prope 
sola  ad  sublevandos  dolores  idonea  sunt.  Persaepe 
vesicante  in  epigastrio  applicato,  multum  proficitur  et 
similiter  endermatici  opii  usu.  Quodsi  morbus  ad  eum 
usque  locum  progressus  est,  ut  aegroti,  quidquid  sum- 
serunt ,  vomitu  ejiceant ,  frustulis  glaciei ,  quae  in  ore 
liquescere  oportet  vel  orbiculis,  e  fructibus  citri  medi¬ 
cae  excisis,  quos  exsugunt,  ardens  illa,  qua  maxime 
affectantur,  sitis  setanda  est,  vel  balneis  lavantur  et  ab¬ 
domen  humidis  compressis  tegitur.  Nutritio  aegroti  ef¬ 
ficienda  est  clysmatis,  ex  jure  gelatinoso  pluribus  ovi  vi¬ 
tellis  mixto  paratis  seu  balneis  gelatinosis  et  polentosis. 

VITA. 


Natus  sum  ego  Julius  Franciscus  Purrucker  Cizae 
:  die  XIX  mensis  Augusti  anni  h.  s.  XXXI,  patre  Friderico, 
matre  Albertina,  e  gente  Josephina,  quos  morte  mihi  erre- 
1  ptos  esse  lugeo.  Confessioni  addictus  sum  evangelicae. 
I  Primis  litterarum  elementis  imbutus  Gymnasium  adii  Ci- 


zense  et  maturitatis  testimonio  munitus  autumnali  tem¬ 


pore  anni  h.  s.  LI  universitatis  Julianae  Maximilianae 
iHerbipolitanae  civibus  adscriptus  sum.  Postea  in  acade- 


3  mia  Lipsiensi,  Berolinensi  et  Halensi  artis  medicae  stu- 
persecutus,  hisce  interfui  scholis. 


Herbipolae:  111.  Koelliker  de  anatomia  corpo- 


humani;  111.  Mueller  de  osteologia  et  syndesmologia ; 


Osann  de  physice  et  111.  Scherer  de  chemia  generali. 


Lipsiae:  111.  Petermann  de  botanice,  111.  Poeppig 
zoologia,  III.  Naumann  de  mineralogia,  111.  Harten- 
;in  de  logice,  111.  Lindner  de  psychologia,  111.  Erd- 
mn  de  chemia  anorganica  et  organica,  111.  Lehmann 
chemia  physiologica,  111.  Weber  de  arte  cadavera 
e  dissecandi ,  de  physiologia ,  de  anatomia  topogra- 
ica  et  de  anatomia  generali  et  embryologia,  Exp. 
irus  de  anatomia  comparativa,  Exp.  Funke  de  phy- 


siologia  et  embryologia,  Exp.  Germann  de  arte  obste¬ 
tricia,  de  operationibus  obstetriciis  nec  non  scholis  cli- 
ni cis  interfui. 

Berolini:  111.  Mueller  et  Schlemm  de  arte  ca¬ 
davera  rite  dissecandi,  111.  Mitscherlich  de  materia  me¬ 
dica  et  medicamentis  excitantibus,  Exp.  Meckel  de  ana- 
tomia  pathologica,  111.  Juengken  de  chirurgia  generali 
et  speciali ,  III.  Romberg  de  pathologia  et  therapia  spe¬ 
ciali,  Exp.  Ebert  de  infantum  morbis,  Exp.  Traube 
de  exercitationibus  diagnosticis. 

Scholis  cimicis  interfui:  medicis  111.  Schoenlein  et 

Leubuscher,  chirurgicis  et  ophthalmiatricis  111.  Lan- 
genbeck. 

Halis:  I]].  Krukenberg  de  pathologia  et  therapia 
&eneiali,  111.  Blasius  de  akiurgia,  de  luxationibus  et 
fracturis  ossium,  de  arte  rite  fascias  applicandi,  de 
vulneribus  et  herniis.  Scholis  interfui  clinicis :  medicis 
IU.  Krukenberg ,  chirurgicis  et  ophthalmiatricis  111.  Bla- 


Sius,  obstetriciis  111.  HohL 


Quibus  viris  maxime  de  me  meritis  summas  ago 
gratias  semperque  habebo. 

Jam  vero  tentaminibus,  tam  philosophico  quam 
medico ,  nec  minus  rigoroso  superatis  examine,  spero  , 
lore  ut  dissertatione  thesibusque  publice  defensis  summi  ! 
“  medicina  et  chirurgia  honores  in  me  conferantur. 

THESES. 


; 


I. 

Cystici  nihil  aliud  sunt,  nisi  cestodum 
scolices  et  embryones. 

II. 

Narcotica  multum  prosunt  in  ventriculi 
carcinomate  curando. 

I  III. 


Typhus  initio  certa  non  habet  sympto* 


mata. 

